0190.xml
جنوبی افریقن آل راؤنڈر ایلبی مورکل فٹنس مسائل کا شکار ہوگئے
جوہانسبرگ ۔ 15 ستمبر (اے پی پی) جنوبی افریقا کرکٹ ٹیم کے آل راؤنڈر ایلبی مورکل فٹنس مسائل کا شکار ہوگئے جس کی وجہ سے وہ ڈومیسٹک ٹورنامنٹ کے ابتدائی دو راؤنڈ میں حصہ نہیں لے سکیں گے۔ کرکٹ جنوبی افریقا کی طرف سے جاری کردہ تفصیلات کے مطابق ایلبی مورکل ٹخنے کی انجری میں مبتلا ہوگئے ہیں، ان کی انجری سنجیدہ نوعیت کی ہے اور انہیں مکمل طور پر صحت یاب ہونے میں وقت درکار ہوگا۔ ایلبی مورکل ٹائٹنز کی جانب سے فرسٹ کلاس کرکٹ کھیلتے ہیں۔ ان کی فرنچائز ٹائٹنز کا کہنا ہے کہ مایہ ناز آل راؤنڈر کا ان فٹ ہونا ہماری ٹیم کیلئے بڑا نقصان ہے، ان کی عدم موجودگی میں یقیناً ٹیم کی کارکردگی پر اثر پڑے گا
APP
15.09.14
0190p.xml
البائی مورکل نے متاثرہ ٹخنے کا آپریشن کرالیا
جوہانسبرگ(اسپورٹس ڈیسک) جنوبی افریقی آل راؤنڈرالبائی مورکل نے اپنے متاثرہ ٹخنے کا آپریشن کرالیا ہے،وہ اگست میں ٹائٹنیز کے پری سیزن ٹور کے دوران اس تکلیف میں مبتلا ہوئے تھے، اب اس کھیل میں واپسی دسمبر کو ہو گی،اس دوران مورکل آئندہ ہفتے سے شروع ہونے والے فرسٹ کلاس سیزن کے ابتدائی 2راونڈز بھی نہیں کھیل پائیں گے،ڈومیسٹک ون ڈے ٹورنامنٹ میں بھی ان کی شرکت کا کوئی امکان نہیں ہے،جس سے ورلڈ کپ کیلیے اسکواڈ میں شامل ہونے کی تھوڑی بہت امیدوں کو بھی شدید دھچکا پہنچےگا۔
express
16.09.14